62019TJ0173_INF
Решение на Общия съд (седми състав) от 11 ноември 2020 г. —AV и AW/Парламент
(Дело T‑173/19)
„Публична служба — Длъжностни лица — Възстановяване на медицински разноски — Разследване на OLAF — Член 85 от Правилника — Искане за връщане на надплатени суми“
1.
Съдебно производство — Възражение за недопустимост — Правомощие на Общия съд да отхвърли иска или жалбата по същество, без да се произнася по възражението за недопустимост — Обхват на правото му на преценка
(членове 126 и 130 от Процедурния правилник на Общия съд)
(вж. т. 42 и 43)
2.
Жалби на длъжностните лица — Обжалване по съдебен ред на решението, с което се отхвърля подадената по административен ред жалба — Допустимост — Задължение за произнасяне по исканията срещу решението за отхвърляне на жалбата по административен ред — Искания без самостоятелно съдържание или чисто потвърдително решение — Липса
(членове 90 и 91 от Правилника за длъжностните лица)
(вж. т. 44 и 45)
3.
Съдебно производство — Въвеждане на нови основания в хода на производството — Условия — Основание, почиващо на обстоятелства, установени в хода на производството — Липса — Доразвиване на вече посочено основание — Липса на доразвиване — Недопустимост
(член 84, параграф 1 от Процедурния правилник на Общия съд)
(вж. т. 52 и 53)
4.
Бюджет на Европейския съюз — Финансов регламент — Събиране на вземания на Съюза към трети лица — Зачитане на правото на защита — Информиране на длъжника за наличието, действителността и размера на вземането, преди да се вземе решението за събиране на вземането — Нарушение — Липса
(член 41 от Хартата на основните права на Европейския съюз; член 85 от Правилника за длъжностните лица; член 78, параграф 1 и член 80 от Регламент № 966/2012 на Европейския парламент и на Съвета; член 81 от Регламент № 1268/2012 на Комисията)
(вж. т. 59—72)
5.
Длъжностни лица — Възстановяване на неоснователно платени суми — Условия — Явно надплащане — Узнаване от заинтересованото лице — Критерии
(член 85 от Правилника за длъжностните лица)
(вж. т. 85—88, 92, 127 и 128)
6.
Длъжностни лица — Възстановяване на неоснователно платени суми — Давностен срок — Служител, който умишлено е заблудил администрацията — Невъзможност този срок да се противопостави на администрацията
(член 11 и член 85, втора алинея от Правилника за длъжностните лица)
(вж. т. 106—110 и 133)
7.
Длъжностни лица — Задължение на администрацията за полагане на грижа — Принцип на добра администрация — Обхват — Вземане предвид на интересите на длъжностното лице
(член 41 от Хартата на основните права на Европейския съюз)
(вж. т. 119 и 126)
8.
Право на Европейския съюз — Принципи — Спазване на разумен срок — Нарушение в административно производство — Последици
(член 41, параграф 1 от Хартата на основните права на Европейския съюз)
(вж. т. 131, 132 и 141—144)
9.
Длъжностни лица — Възстановяване на неоснователно платени суми — Изтъкване на злоупотреба с власт по отношение на надлежно прието решение за събиране на вземане — Липса на свобода на преценка за съответната институция — Отхвърляне
(член 85 от Правилника за длъжностните лица)
(вж. т. 150—155)
Предмет
Искане на основание член 270 ДФЕС за отмяна на решенията на Парламента от 23 юли и 1 август 2018 г., с които се разпорежда да се събере от жалбоподателката сумата от 5289 EUR и от жалбоподателя — сумата от 3880 EUR, тъй като са им платени без основание за възстановяване на медицински разноски
Диспозитив
1)
Отхвърля жалбата.
2)
Всяка страна понася направените от нея съдебни разноски.